Крајина је потпала под власт Турака око 1465. године, након чега је та област прикључена "Херцеговачком вилајету", који је око 1482. године преуређен као Херцеговачки санџак.. За време турске власти, највећи део неретљанске Крајине је био организован као нахија "Приморје", а најзначајније место у тој области била је Макарска. Током Кандијског рата (1645-1669), на тим просторима је дошло до знатног померањ становништва, а масовна миграциона кретања су настављена и током Морејског рата (1684-1699), када је највећи део неретљанске Крајине потпао под млетачку власт, након чега је укључен у састав Млетачке Далмације.